
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2082 

26 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δίωξη του αγριοκούνελου, λόγω υπερπληθυσμού, σε 

περιοχές της νήσου Λήμνου. 1 

Ρύθμιση Θήρας του αγριογούρουνου στη νήσο Λέ¬ 
σβο για την κυνηγετική περίοδο 2007-2008. 2 

Εφαρμογή απαιτήσεων ΙΟΑΟ - ΕΑδΑ/ϋΑΑ για γλωσ¬ 
σική επάρκεια (Εαπρυαρσ ΡΓοΐίοίοηογ) χειριστών 

Πολιτικής Αεροπορίας. 3 

Σύσταση τεχνικής υπηρεσίας Ιερός Μητροπόλεως 
Γ ρεβενών. 4 


ΑΠΟΦΑΣΕΙ Σ 

Αριθμ. 102174/5705 (1) 


Δίωξη του αγριοκούνελου, λόγω υπερπληθυσμού, 
σε περιοχές της νήσου Λήμνου. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. ) Την παρ. 2α του άρθρου 259 του ν.δ. 86/1969. 

2. ) Την υπ’ αριθμ. 97595/4553/9.8.2007 απόφαση του 
Υπουργού Α.Α.&Τ. (ΦΕΚ 1463/Β/17.8.2007) «Ρυθμίσεις Θή¬ 
ρας για την κυνηγετική περίοδο 2007 - 2008». 

3. ) Την υπ’ αριθμ. Υ265/11.10.2007 (ΦΕΚ 2016/Β/12.10.2007) 
απόφαση με θέμα «Ανάθεση Αρμοδιοτήτων στον Υφυ¬ 
πουργό Αγροτικής Ανάπτυξης & Τροφίμων Κωνσταντίνο 
Κιλτίδη». 

4. ) Το γεγονός ότι, επί σειρά ετών, από το 1996 μέχρι 
σήμερα, σε περιοχές της νήσου Λήμνου, υπερπληθυ¬ 
σμός του είδους ΟιγοΙοΙαρυε ουπίουΐυε (αγριοκούνελο) 
προκαλεί αποδεδειγμένα εκτεταμένες ζημιές στις γε¬ 
ωργικές καλλιέργειες, με συνέπεια να διαταράσσεται 
η οικονομική και κοινωνική ζωή της νήσου. 

5. ) Ότι οι αρμόδιες δασικές υπηρεσίες έλαβαν όλα τα 
ενδεδειγμένα μέτρα, αρμοδιότητάς τους, περιορισμού 
τόσο του πληθυσμού του αγριοκούνελου όσο και των 
επιπτώσεων στην αγροτική οικονομία χωρίς όμως να 
επιτευχθούν τα προσδοκόμενα αποτελέσματα. 

6. ) Τις υπ’ αριθμ. 106209/5406/26.10.2005, 92326/2451/ 
15.5.2006 και 87501/685/26.2.2007 αποφάσεις του Υπουρ¬ 
γού Αγροτικής Ανάπτυξης και Τροφίμων με θέμα «Ρύθμι¬ 


ση υπερπληθυσμού του αγριοκούνελου σε περιοχές της 
νήσου Λήμνου» με τις οποίες επετράπη -κατ’ εξαίρεση- 
η δίωξη του αγριοκούνελου λόγω υπερπληθυσμού σε 
περιοχές της νήσου Λήμνου με συγκεκριμένους όρους 
και προϋποθέσεις κάθ' όλη τη διάρκεια του 24ωρου, 
μετά από απόφαση του Γ ενικού Γ ραμματέα Περιφέρειας 
Βορείου Αιγαίου. 

7. ) Τα υπ’ αριθμ. 2687/22435/18.7.2007, 3363/28770/ 
20.8.2007 και 4660/38834/22.10.2007 έγγραφα της Διεύ¬ 
θυνσης Δασών Λέσβου και το υπ’ αριθμ. 1739/3.9.2007 
έγγραφο της Νομαρχιακής Αυτοδιοίκησης Λέσβου, με 
τα σ’ αυτά επισυναπτόμενα σχετικά. 

8. ) Το γεγονός ότι, παρόλα τα διαχειριστικά μέτρα 
που λήφθηκαν μέχρι σήμερα, ο πληθυσμός του αγρι- 
οκούνελου εξακολουθεί να προκαλεί μεγάλες ζημιές 
στην αγροτική παραγωγή και μείωση του αγροτικού 
εισοδήματος και, συνεπώς, απαιτείται η λήψη πρόσθε¬ 
των μέτρων, αποφασίζουμε: 

Επιτρέπουμε -κατ’ εξαίρεση- τη δίωξη του αγριοκού- 
νελου λόγω υπερπληθυσμού σε περιοχές της νήσου 
Λήμνου από τη δύση του ηλίου μέχρι την ανατολή, υλο¬ 
ποιούμενη μετά από απόφαση του Γ ενικού Γ ραμματέα 
Περιφέρειας Βορείου Αιγαίου, από 1.11.2007 μέχρι τις 
10.3.2008, με τους εξής όρους και προϋποθέσεις: 

1. ) Η ρύθμιση του υπερπληθυσμού θα γίνει, αποκλει¬ 
στικά και μόνο με το κυνήγι του αγριοκούνελου από 
ειδικά συνεργεία ομάδων κυνηγών που θα συγκροτήσει 
η αρμόδια Διεύθυνση Δασών Λέσβου και με την υπο¬ 
χρεωτική παρουσία δασικού οργάνου. 

2. ) Ως περιοχές ρύθμισης ορίζονται αποκλειστικά 
αυτές που έχουν χαρακτηριστεί πληγείσες από την 
«Επιτροπή Διερεύνησης Προβλημάτων Αγριοκούνελου 
Λήμνου» και απεικονίζονται σε σχετικό χάρτη κλίμακας 
1:50.000. 

3. ) Οι μέρες, οι ώρες και η περιοχή ρύθμισης καθορίζονται 
κάθε φορά με απόφαση της αρμόδιας δασικής υπηρεσίας 
και απαγορεύεται η κυκλοφορία των πολιτών στις περιο¬ 
χές αυτές κατά τη διάρκεια δράσης των συνεργείων. 

4. ) Για την αποφυγή πρόκλησης ατυχημάτων λαμβά- 
νονται όλα τα μέτρα για την γνωστοποίηση της δρα¬ 
στηριότητας των συνεργείων όπως, ανακοινώσεις σε 
έντυπο τύπο, ραδιόφωνο, τηλεόραση, κινητοποίηση 
αρμόδιων φορέων κ.λπ. Επίσης, με τη συνδρομή όλων 
των εμπλεκόμενων υπηρεσιών και φορέων (αστυνομία, 
δήμοι, ενώσεις αγροτών, κυνηγετικές οργανώσεις κ.ά.) 

λαμβάνονται μέτρα επιτήρησης της περιοχής δράσης 
των συνεργείων ώστε να ελαχιστοποιηθεί η δυνατότητα 
προσβασιμότητας σε αυτήν. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2007 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΙΛΤΙΔΗΣ 
-♦- 

Αριθμ. 101604/5576 (2) 

Ρύθμιση Θήρας του αγριογούρουνου στη νήσο Λέσβο 
για την κυνηγετική περίοδο 2007-2008. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. ) Την υπ’ αριθμ. 97595/4553/9.8.2007 απόφαση του 
Υπουργού Α.Α.&Τ. (ΦΕΚ 1463/Β/17.8.2007) «Ρυθμίσεις Θή¬ 
ρας για την κυνηγετική περίοδο 2007 - 2008». 

2. ) Την υπ’ αριθμ. Υ265/11.10.2007 (ΦΕΚ 2016/Β/12.10.2007) 
απόφαση με θέμα «Ανάθεση Αρμοδιοτήτων στον Υφυ¬ 
πουργό Αγροτικής Ανάπτυξης & Τροφίμων Κωνσταντίνο 
Κιλτίδη». 

3. ) Το γεγονός ότι ο πληθυσμός του αγριογούρουνου 
(δυε εοΓοία) στο νησί της Λέσβου δεν είναι αυτόχθων, 
αλλά μεταφέρθηκε από αλλού και απελευθερώθηκε πα¬ 
ράνομα πριν περίπου 5 χρόνια, αναπτύχθηκε λόγω της 
πληθώρας αγροτικής τροφής και της έλλειψης εχθρών 
ραγδαία, με αποτέλεσμα να προκαλεί αποδεδειγμένα 
εκτεταμένες ζημιές στις γεωργικές καλλιέργειες και 
να διαταράσσεται η οικονομική και κοινωνική ζωή της 
νήσου. 

4. ) Ότι οι αρμόδιες δασικές υπηρεσίες έλαβαν όλα τα 
ενδεδειγμένα μέτρα, αρμοδιότητάς τους, περιορισμού 
τόσο του πληθυσμού του αγριογούρουνου όσο και των 
επιπτώσεων στην αγροτική οικονομία χωρίς όμως να 
επιτευχθούν τα προσδοκόμενα αποτελέσματα. 

5. ) Το υπ’ αριθμ. 3514/30245/23.8.2007 έγγραφο της 
Διεύθυνσης Δασών Λέσβου, με τα σ’ αυτό επισυναπτό- 
μενα σχετικά. 

6. ) Το γεγονός ότι, παρόλα τα διαχειριστικά μέτρα 
που λήφθηκαν μέχρι σήμερα, ο πληθυσμός του αγριο¬ 
γούρουνου εξακολουθεί να αυξάνεται και να προκαλεί 
μεγάλες ζημιές στην αγροτική παραγωγή και μείωση 
του αγροτικού εισοδήματος και, συνεπώς, απαιτείται η 
λήψη πρόσθετων μέτρων, αποφασίζουμε: 

Επιτρέπουμε στη νήσο Λέσβο -κατ’ εξαίρεση λόγω 
υπερπληθυσμού- τη Θήρα του αγριογούρουνου καθημε¬ 
ρινά από την ανατολή μέχρι τη δύση του ήλιου, χωρίς 
περιορισμό στον αριθμό των ατόμων που θηρεύονται, 
για όλη την διάρκεια της κυνηγετικής περιόδου 2007- 
2008 και υλοποιούμενη μετά από απόφαση του Γενικού 
Γραμματέα Περιφέρειας Βορείου Αιγαίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2007 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΙΛΤΙΔΗΣ 


Αριθμ. Δ2/Β/40171/12326 (3) 

Εφαρμογή απαιτήσεων ΙΟΑΟ - ΕΑδΑ/ϋΑΑ για γλωσσι¬ 
κή επάρκεια (ίαηςυαοβ ΡΐΌίίοίοηογ) χειριστών Πολι¬ 
τικής Αεροπορίας 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις: 

α) Του ν.δ. 714/1970 «περί ιδρύσεως Διεύθυνσης Εναε¬ 
ρίων Μεταφορών παρά του Υπουργείου Συγκοινωνιών 
και οργανώσεως της Υπηρεσίας Πολιτικής Αεροπορί¬ 
ας και ρυθμίσεις συναφών θεμάτων» (ΦΕΚ 238Α), όπως 
τροποποιήθηκε με το ν. 1340/1983 (ΦΕΚ 35Α). 

β) Του π.δ. 56/1989 «Οργανισμός Υπηρεσίας Πολιτικής 
Αεροπορίας του Υπουργείου Μεταφορών και Επικοινω¬ 
νιών» (ΦΕΚ 28Α). 

γ) Του ν. 211/1947 «περί κυρώσεως της εν Σικάγο τη 7η 
Δεκεμβρίου 1944 υπογραφείσης Συμβάσεως Διεθνούς 
Πολιτικής Αεροπορίας». 

δ) Του β.δ. 636/1972 «περί πτυχίων και αδειών Πολιτικής 
Αεροπορίας», όπως τροποποιήθηκε και συμπληρώθηκε 
μεταγενέστερα. 

ε) Των ΙΟΑΟ Αηηοχ 1 - ΡθΓδοηπθΙ ϋοοηείης), Αηηοχ 
6 - ΟρθΓαΙίοη οί ΑίΐΌΓβΐΙ, Αηηοχ 10 - ΑοίΌηαυίίοαΙ 
ΤθΙθθοπιπηυηίθ3ΐίοηδ και Αηηοχ 11 - Αϊγ ΐΓβίίίο δοη/ίοθε. 
στ) Των ΡΑΝδ-ΑΤΜ, Οοο 4444 και ϋοο 9835. 
ζ) Των Κανονισμών ϋΑΒ-ΡΟΕ 1 (ΑπίΘηάπιοηί 7) και ϋΑΒ- 
ΡΟΕ 2 (ΑιτιοηάπίθηΙ 6). 

2. Την ανάγκη υλοποίησης των ανωτέρω απαιτήσεων, 
ώστε 

1. Από 5 Μαρτίου 2008, οι υποψήφιοι για απόκτηση 
Πτυχίου (Αδειας) Χειριστή α/φών και οι κάτοχοι Πτυχίων 
Χειριστή α/φων οι οποίοι χρησιμοποιούν το ραδιοτηλέ¬ 
φωνο (ΓΒόίοίΘίορΙιοηΘ), να αποδεικνύουν την ικανότητα 
να ομιλούν και να κατανοούν τη γλώσσα που χρησιμο¬ 
ποιείται για ραδιοτηλεφωνικές επικοινωνίες σύμφωνα 
με το ϋΑΒ-ΡΟΕ 1.010, το ϋΑΒ-ΡΟΕ 2.010 (και τα αντίστοιχα 
Αρρθηόίοθδ), το ΙΟΑΟ Αηηοχ 10, Ν/οΙυπιο II και το ΙΟΑΟ 
Εαηςιυαςθ ΡΐΌίίοίοηογ ΒορυίΓθπίθηΙδ ( Αρροηόίχ Α - ΙΟΑΟ 
δΑΒΡδ), όπου ορίζεται ότι η Αγγλική γλώσσα αποτελεί 
όο Ϊ3θΙο κοινή γλώσσα για διεθνή επικοινωνία στην 
αεροπορία. 

2. Οι απαιτήσεις γλωσσικής επάρκειας ισχύουν από 
κοινού τόσο στη χρήση φρασεολογίας (αεροπορικής) 
όσο και απλής γλώσσας. 

3. Ο/Η υποψήφιος για απόκτηση Πτυχίου ή ο/η κάτοχος 
Πτυχίου απαιτείται να αποδεικνύει, κατά τρόπο αποδε¬ 
κτό από την ΥΠΑ, την ικανότητά του/της να: 

(α) επικοινωνεί προφορικά (ΓεόίοΙθΙθρίιοηο) με αποτελε¬ 
σματικό τρόπο, κατανοεί πλήρως (οοπιρΓθήθηείοη) τις απ’ 
αέρος/εδάφους ραδιοεπικοινωνίες, καθώς επίσης και τις 
εργασιακές κατά πρόσωπο (ί3θθ-Ιο-Ϊ3θθ) καταστάσεις, 
σε κατάλληλα προσομοιούμενο γλωσσικό περιβάλλον, 
(β) επικοινωνεί σε κοινά και σε σχετικά εργασιακά 
θέματα με ακρίβεια και σαφήνεια, 

(γ) χρησιμοποιεί κατάλληλες επικοινωνιακές στρα¬ 
τηγικές, ανταλλάσει μηνύματα, αναγνωρίζει και επιλύει 
παρανοήσεις (π.χ. με έλεγχο, επιβεβαίωση ή αποσαφή¬ 
νιση) σε γενικά ή εργασιακά πλαίσια, 

(δ) διαχειρίζεται με επιτυχία τις γλωσσικές απαιτή¬ 
σεις στις περιπτώσεις όπου ο ομιλητής αντιμετωπίζει 
περίπλοκη ή απρόσμενη τροπή των γεγονότων που συμ- 

βαίνουν μέσα στα πλαίσια της επικοινωνίας Χειριστών 
α/φών και Ελεγκτών Εναέριας Κυκλοφορίας (α ΓουΙίηβ 
ννοτΚ είίυαίίοη ογ οοπιπιυηίααΐίνθ ΙεεΚ) με την οποία ούτως 
ή άλλως έχει εξοικειωθεί, 

(ε) χρησιμοποιεί διάλεκτο ή προφορά η οποία είναι 
κατανοητή από την αεροπορική κοινότητα. 

4. Η κλίμακα διαβάθμισης της γλωσσικής επάρκειας 
προβλέπει έξι (6) Επίπεδα (ΕαναΙε), ήτοι: 

• Επίπεδο 6 - Άριστο (Εχραιΐ) 

• Επίπεδο 5 - Εκτεταμένο (ΕχΙοηάθά) 

• Επίπεδο 4 - Επιχειρησιακό (ΟρθΓαίίοηαΙ) 

• Επίπεδο 3 - Προ-επιχειρησιακό (Ρΐ'θ-ορβΓαΙίοηαΙ) 

• Επίπεδο 2 - Στοιχειώδες (ΕΙθπίθιίΙβγυ) 

• Επίπεδο 1 - Προ-στοιχειώδες (Ρι·θ-θΙβπΐθηΐ3ΐ·γ) 

5. Το Επιχειρησιακό Επίπεδο 4 είναι το ελάχιστο απαι- 
τούμενο επίπεδο γλωσσικής επάρκειας για ραδιοτηλε- 
φωνικές επικοινωνίες. 

6. Σύμφωνα με τα κριτήρια των ΙΩΑΟ-ΕΑδΑ/ϋΑΑ, η 
γλωσσική επάρκεια αξιολογείται (βεεθεεπίθηΐ) κατά την 
αρχική απόκτηση Πτυχίου και επαναξιολογείται (γθ- 
θνβΐυαίίοη) σε τακτά χρονικά διαστήματα με τη χρήση 
(και στις δύο περιπτώσεις) ενός εγκεκριμένου από την 
ΥΠΑ ικανού συστήματος μέτρησης (Ιβείίπρ δγείβιτι) του 
Επιπέδου χωρίς να υπερβαίνει τα: 

(α) 3 χρόνια για το Επίπεδο 4 και 

(β) 6 χρόνια για το Επίπεδο 5 

(γ) δεν απαιτείται επαναξιολόγηση για υποψηφίους 
οι οποίοι αποδεικνύουν γλωσσική επάρκεια Επιπέδου 
6, αποφασίζουμε: 

1. Εγκρίνουμε την εφαρμογή των απαιτήσεων ΙΩΑΟ- 
ΕΑδΑ/ϋΑΑ για γλωσσική επάρκεια (Ιβηςυαρθ ΡΐΌίιοίθηογ) 
των Χειριστών Πολιτικής Αεροπορίας. 

2. Σε όλους τους κατόχους Πτυχίου Χειριστή α/φών 
που το απέκτησαν πριν από την 5η Μαρτίου 2008, οι 
οποίοι είναι κάτοχοι Αδειας Ραδιοτηλεφωνίας με ικανό¬ 
τητα στην Αγγλική, στην πρώτη επανέκδοση του Πτυχί¬ 
ου τους μετά την 15η Νοεμβρίου 2007, θα καταχωρείται 
και το Επίπεδο 4 (Επιχειρησιακό) για μια χρονική περίο¬ 
δο τριών (3) ετών με βάση τα «ρι^ηά ίβΙίΐθΓ πςΐιΐδ» και η 
επαναξιολόγηση του Επιπέδου γλωσσικής επάρκειας θα 
γίνεται πριν την παρέλευση των τριών (3) ετών, από την 
ημερομηνία καταχώρησης στο πτυχίο, με καταληκτική 
ημερομηνία την 5η Μαρτίου 2011. 

3. Όλοι οι υποψήφιοι για την απόκτηση Πτυχίου Χει¬ 
ριστή α/φων μετά την 5η Μαρτίου 2008 απαιτείται να 
αποδεικνύουν στην ΥΠΑ το Επίπεδο γλωσσικής επάρκει¬ 
ας στην Αγγλική γλώσσα και το οποίο θα καταχωρείται 
στο Πτυχίο. 

4. Η αξιολόγηση και η επαναξιολόγηση του Επιπέδου 
γλωσσικής επάρκειας στην Αγγλική γλώσσα θα γίνεται 
από οποιονδήποτε Οργανισμό Αξιολόγησης γλωσσικής 
επάρκειας που πληροί τις παραπάνω αναφερόμενες 
προϋποθέσεις και απαιτήσεις των ΙΩΑΟ-ΕΑδΑ/ϋΑΑ και 
είναι πιστοποιημένος, εγκεκριμένος ή αποδεκτός γί αυ¬ 
τό το σκοπό από την ΥΠΑ. 

5. Οι κάτοχοι Πτυχίων Ιπτάμενου Μηχανικού, ανεμό¬ 
πτερου και ελεύθερου αερόστατου συνιστάται να έχουν 
την ικανότητα να μιλούν και να κατανοούν τη γλώσσα 
που χρησιμοποιείται σε ραδιοτηλεφωνικές επικοινωνίες 
(Αππθχ 1, ρ&Γ3 1.2.9.3). 

6. Όλοι οι κάτοχοι Εθνικών Πτυχίων Χειριστών αερο¬ 
πλάνων οφείλουν να τα αντικαταστήσουν μέχρι την 30η 
Ιουνίου 2008 με τα αντίστοιχα ϋΑΒ-ΡΩΕ. 


7. Η παρούσα απόφαση ισχύει από 15 Νοεμβρίου 
2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2007 

Με εντολή Υπουργού 
Ο Διοικητής 

ΙΩΑΝΝΗΣ ΑΝΔΡΙΑΝΟΠΟΥΛΟΣ 

-♦- (4) 

Σύσταση τεχνικής υπηρεσίας Ιερός Μητροπόλεως 
Γ ρεβενών. 

ΙΕΡΑ ΜΗΤΡΟΠΟΛΙΣ ΓΡΕΒΕΝΩΝ 

Το περί ημάς Μητροπολιτικόν Συμβούλιον της Ιερός 
Μητροπόλεως Γ ρεβενών κατά την συνεδρίαν αυτού της 
2ας Οκτωβρίου 2007, 

Έχοντας υπόψη: 

α) Τας διατάξεις του ν. 590/1977 «Περί Καταστατικού 
Χάρτου της Εκκλησίας της Ελλάδος», 

β) Τας σχετικός διατάξεις του υπ’ αριθμ. 8/1978 Κα¬ 
νονισμού της Ιερός Συνόδου «Περί Ιερών Ναών και Ενο¬ 
ριών», 

γ) Την ανάγκην οργανώσεως Τεχνικής Υηρεσίας παρά 
τη Ιερά Μητροπόλει, δια την εκτέλεσιν των Εκκλησια¬ 
στικών Έργων, 

δ) Την ανάγκην καθορισμού των Οργάνων Τεχνικής 
Υπηρεσίας, όπως αυτά προβλέπονται από τον ν.1418/1984, 
το π.δ. 609/1985 και το π.δ. 23/1993 δια την αντιμετώπισιν 
της εκτελέσεως των έργων της Ιερός Μητροπόλεως, τα 
οποία χρηματοδοτούνται από τάς Δημοσίους Επενδύ¬ 
σεις καθώς και από τας επενδύσεις του Γ' Κοινοτικού 
Πλαισίου Στηρίξεως. 

ε) Τό υπ’ αριθμ. 1243/806/28.4.2004 εγκύκλιον σημεί¬ 
ωμα της Ιερός Συνόδου της Εκκλησίας της Ελλάδος 
«Περί συστάσεως Τεχνικής Υπηρεσίας εις τας Ιερός 
Μητροπόλεις». 

Ορίζει τά ως κάτωθι: 

1. Ως Αναθέτουσα Αρχή κατά την έννοιαν του 
π.δ. 23/1993, ορίζεται το Μητροπολιτικόν Συμβούλιον 
της Ιερός Μητροπόλεως Γ ρεβενών. 

2. Ως Προϊσταμένη Αρχή, κατά την έννοιαν του 
ν. 1418/1984 και του π.δ. 609/1985, ορίζεται επίσης το 
Μητροπολιτικόν Συμβούλιον της Ιερός Μητροπόλεως 
Γ ρεβενών. 

3. Ως Διευθύνουσα Υπηρεσία, κατά την έννοιαν του 
ν. 1418/1984 και του π.δ. 609/1985, ορίζεται η Τεχνική 
Υπηρεσία της Ιερός Μητροπόλεως Γρεβενών. 

4. Ως Επιβλέπουσα Υπηρεσία, ορίζονται τά μέλη της 
Τεχνικής Υπηρεσίας, τα οποία ασκούν και καθήκοντα 
Επιβλέποντος Μηχανικού κατ’ ανάθεσιν. Επί πλέον καθή¬ 
κοντα Επιβλέποντος Μηχανικού, δύνανται να ανατεθούν 
και εις έτερα πρόσωπα, Ιδιώτας Μηχανικούς, οίτινες 
δύνανται να προσληφθούν εκ της Ιερός Μητροπόλεως, 
διά συμβάσεως ωρισμένου έργου ή ωρισμένου χρόνου, 
πρός κάλυψιν των αναγκών των εργολαβιών αι οποίαι 
δεν δύνανται να καλυφθώσιν υπό της Τεχνικής Υπη¬ 
ρεσίας. 

5. Ως Τεχνικόν Συμβούλιον, κατά την έννοιαν του 
ν. 1418/1984 και του π.δ. 609/1985, που τροποποιήθηκε δυ¬ 
νάμει του ν. 3263/2004 και όπως αυτός τροποποιήθηκε 
δυνάμει του ν. 3481/2006, και του π.δ. 609/1985, ορίζεται 

Ειδική Επιτροπή, η οποία γνωματεύει, εισηγείται και 
εποπτεύει επί των υπό εκτέλεσιν έργων και των τυχόν 
ανακυψάντων διαφορών και προβλημάτων επ’ αυτών. 

6. Η εφαρμογή του θεσμικού πλαισίου εκτελέσεως 
των Δημοσίων Έργων διέπει τάς καταρτισθησομένας 
Συμβάσεις εκτελέσεως έργων της Ιερός Μητροπόλεως, 
υπό την έννοιαν ισχύος των διατάξεών του, ως συμβα¬ 
τικών ρητρών. 

7. Διαφωνίας αίτινες τυχόν να προκύψουν, επιλύονται 
εις τα αρμόδια Δικαστήρια, με βάσιν την καθ’ ύλην και 
τόπον αρμοδιότητα, όπως αύτη ορίζεται από το Κ.Π.Α., με 
την εξάντλησιν της Προδικασίας, όπως αύτη προβλέπε- 
ται δια του ν. 1418/1984 και του π.δ. 609/1985, αποφαινο- 
μένου επί των αιτήσεων θεραπείας, του Μητροπολιτικοΰ 
Συμβουλίου, μετά γνώμης του Τεχνικού Συμβουλίου της 
Ιεράς Μητροπόλεως. 

8. Η σύνταξις μελετών των προς εκτέλεσιν έργων, 
πραγματοποιείται υπό της Τεχνικής Υπηρεσίας, η δε 
θεώρησις αυτών υπό του Προϊσταμένου αυτής. 

9. Διά την δημοπράτησιν των έργων, αι συνταχθείσαι 
μελέται, εγκρίνονται υπό της Προϊσταμένης Αρχής, δη¬ 
λαδή το Μητροπολιτικόν Συμβούλιον, το οποίον εγκρίνει 
και την σχετικήν διακήρυξιν. 

10. Εις περίπτωσιν, καθ’ ήν η Τεχνική Υπηρεσία αδυ¬ 
νατεί να συντάξη και να εκπονήση τας σχετικός Μελέ- 


τας, δύναται να ανατεθή η εκπόνησις αυτών εις ειδικόν 
έμπειρον επί του προς εκτέλεσιν έργου Μηχανικόν, κα¬ 
τόπιν αποφάσεως της Προϊσταμένης Αρχής, και μετά 
εισήγησιν του Τεχνικού Συμβουλίου. Αι μελέται, αι οποίαι 
συντάσσονται υπό τρίτων, θεωρούνται υπό της Τεχνι¬ 
κής Υπηρεσίας και εγκρίνονται από την Προϊσταμένην 
Αρχήν. 

Κατά ταύτα η οργάνωσις Τεχνικής Υπηρεσίας, δια την 
εκτέλεσιν ΕκκλησιαστικώνΈργων εις την Ιερόν Μητρό- 
πολιν Τρίκκης και Σταγών καθορίζεται ως κάτωθι: 

1. Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροπόλεως 
Γ ρεβενών. 

2. Η Διευθύνουσα Υπηρεσία, είναι η Τεχνική Υπηρε¬ 
σία της Ιεράς Μητροπόλεως, η οποία στελεχώνεται εκ 
Μηχανικών. 

3. Το Τεχνικό Συμβούλιο αποτελείται από πέντε μέλη 
οριζομένων με απόφασιν του Μητροπολιτικού Συμβου¬ 
λίου 

Η παρούσα Πράξις να δημοσιευθεί εις την Εφημερίδα 
της Κυβερνήσεως. 

Γρεβενά, 2 Οκτωβρίου 2007 

Ο Πρόεδρος Μητροπολ. Συμβουλίου - Μητροπολίτης 
Τ Ο Γ ρεβενών ΣΕΡΓΙΟΣ 

